b'\n_START_ARTICLE_\nHemming Hartmann-Petersen\n_START_PARAGRAPH_\nHemming Hartmann-Petersen (4. november 1923 i K\xc3\xb8benhavn \xe2\x80\x93 12. september 2004) var en dansk forfatter, musiker, l\xc3\xa6rer og programsekret\xc3\xa6r_NEWLINE_Fra sit 17. \xc3\xa5r var Hartmann-Petersen en aktiv del af den danske "jazz-guldalder". Under det meste af 2. verdenskrig spillede han kontrabas i B\xc3\xb8rge Roger Henrichsens kvintet. Fra slutningen af 1940\'erne virkede han desuden som teatermusiker og optr\xc3\xa5dte med Osvald Helmuth og Liva Weel._NEWLINE_Efter nogle \xc3\xa5r som matematikl\xc3\xa6rer p\xc3\xa5 seminariet i Nuuk og et \xc3\xa5r som gymnasiel\xc3\xa6rer p\xc3\xa5 Stenhus Kostskole var han i 1960\'erne med til at skabe det, vi i dag kender som P3, og var med radiodirekt\xc3\xb8r Leif L\xc3\xb8nsmanns ord var han en af dem, "som var fremsynede og modige nok til at tage de unge radiolyttere alvorligt". S\xc3\xa5ledes var han gennem 30 \xc3\xa5r blandt radioens mest skattede studiev\xc3\xa6rter. Han lavede musikprogrammer, interviewer og programserien Mellem br\xc3\xb8dre med sin bror J\xc3\xb8rgen Hartmann-Petersen, ogs\xc3\xa5 kendt under pseudonymet "Habakuk". Sammen med oboisten Waldemar Wolsing lavede han en r\xc3\xa6kke radioprogrammer om d\xc3\xb8de komponister: Himmelske samtaler._NEWLINE_Han var forfatter til syv b\xc3\xb8ger: monografier om Hans Scherfig og William Heinesen, tre essaysamlinger, Carl Madsen \xe2\x80\x93 en glad kommunist og En r\xc3\xb8st fra orkestergraven med erindringer fra et musik- og teaterliv._NEWLINE_Hemming Hartmann-Petersen har fire b\xc3\xb8rn: Gregers, Ulrik, Katrine og Mikkel Hartmann-Petersen.'